Lgp Anastasia Sutt

Teie: 14.03.2025 nr 7.2-3.4/1006-1

Meie: 3.04.2025 nr KV2025-110

**Seisukohtadest Rail Balticu raudteetrassi lõigu „Kabli-Eesti Vabariigi ja Läti Vabariigi piir“ keskkonnamõju hindamise programmi kohta**

Päästeamet esitas 14.03.2025 kirjaga nr 7.2-3.4/1006-1 oma seisukoha avalikul väljapanekul olnud Rail Balticu raudteetrassi lõigu „Kabli-Eesti Vabariigi ja Läti Vabariigi piir“ keskkonnamõju hindamise (edaspidi KMH) programmi kohta. Alljärgnevalt toome arendaja ja KMH programmi eksperdi vastused ja selgitused (kursiivkirjas) Päästeameti poolt esitatud ettepanekute ja märkuste kohta:

1. KMH programmi raames tuleks ära lahendada tulekustutusvee tagamine (õnnetuse korral) vastavuses Siseministri 18.02.2021 määruses nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ sätestatuga.

*Arvestatakse asjakohases ulatuses projekteerimise etapis.*

*Vastavalt Päästeameti poolt 2019. aastal väljastatud ettepanekutele Rail Baltica põhiprojekti koostamiseks (30.01.2019 kiri nr 7.2-1/1127-1), on ettepanekute punktis 10 välja toodud: "Esitada kaubajaamade ja raudteega seotud hoonete asukohad koos ohualade, tuleohutuskujade ja neid teenindavate rajatistega, sh tuletõrje veevõtukohtade tehniliste tingimuste kirjeldusega." KMH 9 programm on koostatud põhitrassi lõigule DS3 DPS3 (12,7 km), kus ei paikne kaubajaamu, peatuseid ega raudteega seotud hooneid, mistõttu antud lõigus ei teki olukorda, kus oleks vaja lahendada tulekustutusvee tagamist.*

1. Läbi mõelda päästetehnika juurdepääsu, manööverdamise võimalused (s.h. rasketehnika).

*Arvestatakse asjakohases ulatuses projekteerimise etapis.*

*Vastavalt 2018. aasta 27. septembri koosolekul (osalejad: Päästeamet, Tarbijakaitse ja Tehnilise Järelevalve Amet, RB Rail AS, Rail Baltic Estonia OÜ) kokku lepitule toimub põhiprojekti koostamise käigus konsulteerimine Päästeametiga ja lõplikud ametkondlikud kooskõlastused projektlahendusele antakse ehitusloa menetlemise käigus.*

Lugupidamisega

Janis Erilaid

Projektijuht

/allkirjastatud digitaalselt/